stanford-oval/wikipedia huggingface dataset:
พิพิธภัณฑ์เบียร์ซัปโปโระ

| --- | --- |

th
ก่อตั้ง: ค.ศ. 1890 (ในฐานะโรงงาน) ค.ศ. 1987 (ในฐานะพิพิธภัณฑ์)
ที่ตั้ง: เขตฮิงาชิ เมืองซัปโปโระ จังหวัดฮกไกโด ประเทศญี่ปุ่น
พิกัดภูมิศาสตร์: 43°04′17″N 141°22′08″E﻿ / ﻿43.071524°N 141.368889°E﻿ / 43.071524; 141.368889
ประเภท: พิพิธภัณฑ์เบียร์
จำนวนผู้เยี่ยมชม: 143,900 คน (ค.ศ. 2006) 
ผู้อำนวยการ: บริษัทเบียร์ซัปโปโระ
ภัณฑารักษ์: บริษัทเบียร์ซัปโปโระ
เว็บไซต์: พิพิธภัณฑ์เบียร์ซัปโปโระ
พิพิธภัณฑ์เบียร์ซัปโปโระ (ญี่ปุ่น: サッポロビール博物館; โรมาจิ: Sapporo Bīru Hakubutsukan) เป็นพิพิธภัณฑ์ที่ตั้งอยู่ในซัปโปโระการ์เดนพาร์กในเขตฮิงาชิ เมืองซัปโปโระ จังหวัดฮกไกโด ประเทศญี่ปุ่น พิพิธภัณฑ์ได้รับการขึ้นทะเบียนเป็นมรดกของฮกไกโดในปี ค.ศ. 2004 และเป็นพิพิธภัณฑ์เบียร์เพียงแห่งเดียวในประเทศญี่ปุ่น อาคารก่อด้วยอิฐสีแดงของพิพิธภัณฑ์เดิมสร้างขึ้นเพื่อเป็นโรงงานของบริษัทน้ำตาลซัปโปโระในปี ค.ศ. 1890 ภายหลังจึงเปิดเป็นพิพิธภัณฑ์ในเดือนกรกฎาคม ค.ศ. 1987 อาคารยังเป็นที่ตั้งของลานเบียร์ซัปโปโระในปีกอาคารทิศใต้ด้วย
แหล่งข้อมูลอื่น

The Sapporo Beer Museum (ในภาษาอังกฤษ)
Happy Jappy — Sapporo Beer Museum
รหัสผ่าน

แบบฟอร์มเข้าสู่ระบบของวิกิพีเดียภาษาอังกฤษ ต้องการให้ใส่ชื่อผู้ใช้ และรหัสผ่าน
รหัสผ่าน คือ สายอักขระหรือคำที่เป็นความลับ ที่ใช้สำหรับยืนยันตัว พิสูจน์ความเป็นเจ้าของ หรือเข้าถึงแหล่งข้อมูล รหัสผ่านควรจะเก็บเป็นความลับเพื่อไม่ให้คนอื่นเข้าถึงได้
การใช้รหัสผ่านนั้นมีตั้งแต่โบราณ ในลักษณะการผ่านด่านทหารองครักษ์ เพื่อเข้าไปในบริเวณ โดยต้องให้รหัสผ่านหรือคำสัญลักษณ์ ทหารองครักษ์จะอนุญาตให้คนหรือกลุ่มคนผ่านเข้าไปได้หากพวกเขารู้รหัสผ่าน ในยุคสมัยใหม่ ใช้ชื่อผู้ใช้และรหัสผ่านในการเข้าสู่ระบบของคอมพิวเตอร์ที่มีระบบป้องกัน โทรศัพท์มือถือ เครื่องถอดรหัสเคเบิลทีวี เครื่องเอทีเอ็ม เป็นต้น สำหรับการใช้รหัสผ่านในคอมพิวเตอร์ทั่วไป มีหลายจุดประสงค์ เช่น การเข้าใช้ชื่อบัญชี การรับอีเมล การเข้าถึงแอปพลิเคชัน ฐานข้อมูล เครือข่าย เว็บไซต์ หรือแม้แต่อ่านหนังสือพิมพ์ออนไลน์
รหัสผ่านอาจจะเป็นคำที่ไม่มีอยู่จริง รหัสผ่านที่ไม่เป็นคำจะยากต่อการเดา รหัสผ่านอาจจะเป็นการนำคำหลายคำมารวมกัน ส่วนคำว่า พาสโคด (passcode) ใช้กับข้อมูลลับที่เป็นตัวเลขล้วน อย่างเช่น รหัสลับบุคคล (PIN) ที่ใช้ในการเข้าถึงเอทีเอ็ม รหัสผ่านโดยทั่วไป มักจะตั้งขึ้นให้สั้นเพียงพอที่ง่ายต่อการจำและพิมพ์
องค์กรส่วนใหญ่จะระบุนโยบายรหัสผ่านที่กำหนดความต้องการสำหรับการตั้งรหัสผ่าน เช่น การกำหนดความยาวขั้นต่ำ ตัวอักษรพิมพ์ใหญ่-พิมพ์เล็ก ตัวเลข และอักขระพิเศษ บางสิ่งที่ต้องห้าม เช่น ชื่อตนเอง วันเกิด ที่อยู่ เบอร์โทรศัพท์ เป็นต้น
จุดอ่อน

รหัสผ่านสามารถถูกเจาะได้ด้วยหลากหลายวิธีเช่น การใช้พจนานุกรมเพื่อเจาะรหัสผ่านที่ตั้งโดยใช้คำในพจนานุกรม นอกจากนี้ รหัสผ่านอาจถูกเจาะด้วยการสุ่มรหัสผ่านไปทีละตัว ซึ่งหากรหัสที่ตั้งไว้สั้นหรือง่ายเกินไป ก็สามารถถูกเจาะได้
นอกจากนี้ หากมีผู้ไม่หวังดีทราบข้อมูลส่วนตัวของผู้ตั้งรหัสผ่านก็อาจนำข้อมูลดังกล่าวมาใช้ประกอบการเจาะรหัสผ่านได้ด้วย
รูปแบบอื่นของรหัสผ่าน

One-time password หรือรหัสผ่านแบบใช้ครั้งเดียว
การตรวจพิสูจน์บุคคล
รหัสผ่านที่ไม่ใช้ข้อความ ซึ่งจะใช้อย่างอื่นเป็นรหัสผ่านแทนข้อความ เช่นการล็อกระบบด้วยรูปภาพอย่างใน วินโดวส์ 8
โชว์มีเดอะมันนี่ ไทยแลนด์

| โชว์มีเดอะมันนี่ ไทยแลนด์ |
| --- | --- |
ประเภท: ประกวดแร็พเซอร์ไววัล
สร้างโดย:  ทรู ซีเจ ครีเอชั่นส์  (อังกฤษ:  True CJ Creations )
พิธีกร: เกตุเสพย์สวัสดิ์ ปาลกะวงศ์ ณ อยุธยา (NANAKE 555)
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 2
จำนวนตอน: 13 ตอน (เฉพาะ Season 1)   16 ตอน (เฉพาะ Season 2)
การผลิต
กล้อง: Multi-camera
ความยาวตอน: 90-120 นาที
บริษัทผู้ผลิต:  บริษัท ทรู ซีเจ ครีเอชั่นส์ จำกัด (อังกฤษ:  True CJ Creations Co.,Ltd. )
ออกอากาศ
เครือข่าย: ทรูโฟร์ยู
ออกอากาศ: 24 เมษายน พ.ศ. 2561 – ปัจจุบัน
การแสดงที่เกี่ยวข้อง
Show Me the Money (South Korean TV series)  
โชว์มีเดอะมันนี่ ไทยแลนด์ (อังกฤษ: Show Me The Money Thailand) เป็นรายการโทรทัศน์เป็นรายการประกวดร้องเพลงแนวเรียลลิตี้,แร็ปและฮิปฮอป, แร็พเซอร์ไววัล ชื่อดังจากเกาหลี โดยซื้อลิขสิทธิ์รูปแบบรายการ Show Me The Money (SMTM; Korean: 쇼미더머니 Syomi Deo Meoni) เป็นรายการของค่าย CJ E&M ที่ออกอากาศทางช่อง Mnetของประเทศเกาหลีใต้ นำมาทำเป็นรูปแบบรายการของประเทศไทย ผลิตรายการโดย  บริษัท ทรู ซีเจ ครีเอชั่นส์ จำกัด (อังกฤษ:  True CJ Creations Co.,Ltd. ) ซึ่งได้เห็นความน่าสนใจของรายการและบินไปซื้อลิขสิทธิ์ Show Me The Money ตั้งแต่ปี 2017 เพื่อมาผลิตและออกอากาศทาง ช่อง True4U ด้วยการร่วมมือกับ บริษัท CJ Entertainment & Media ของเกาหลี กับ บริษัท บริษัท ทรู คอร์ปอเรชั่น จำกัด (มหาชน) ของไทย , True CJ ซีซั่นแรกเริ่มออกอากาศทางช่อง True4U ในวันอังคารที่ 24 เมษายน พ.ศ. 2561 ออกอากาศทุกวันอังคาร เวลา 21:30 น. ทาง True4U ช่อง 24 และชมแบบ Uncensored ได้ทางแอป TrueID ถึงวันอังคารที่ 31 กรกฎาคม พ.ศ. 2561 รวม 13 ตอน  .
ฤดูกาล > ฤดูกาลแข่งขัน

| ซีซั่น | ออกอากาศครั้งแรก | ออกอากาศรอบชิงชนะเลิศ | ผู้ชนะเลิศ | รองชนะเลิศ |
| --- | --- | --- | --- | --- |
| 1 | 24 เมษายน พ.ศ. 2561 | 31 กรกฎาคม พ.ศ. 2561 | ปิยวัฒน์ เชิดเพชรรัตน์ (นายนะ) - ทีม BUDDHABLESS | นภ หอยสังข์ (เกม NLHz) - ทีม DOUBLE P (อันดับที่ 2) ชัยกำพล จันทรักษ์ (จีน JIGSAW) - ทีม DOUBLE P (อันดับที่ 3) |
| 2 | 23 มิถุนายน พ.ศ. 2563 | 6 ตุลาคม พ.ศ. 2563 | พัทธดนย์ วงษ์สมัย (เต้ K.AGLET) - ทีม Z2 | ศุกลวัฒน์ พวงสมบัติ (SPRITE) - ทีม TRAP TRAP (อันดับที่ 2) ไพวัฒน์ พิพัฒธาดา (ปืน WAY-G) - ทีม PxP (อันดับที่ 3) |
Season 1 (2018/ พ.ศ. 2561)

เริ่มออกอากาศ ในวันอังคารที่ 24 เมษายน พ.ศ. 2561  เวลา 21:30 น. ทาง True4U ช่อง 24 และชมแบบ Uncensored ได้ทางแอป TrueID ถึงวันอังคารที่ 31 กรกฎาคม พ.ศ. 2561 รวม 13 ตอน 
มีเพลงประจำรายการตาม Concept ชื่อว่า SMTM Thailand (9producers) - TOGETHER   มี Music Director คือ เมธี ขวัญบุญจัน (เต้ง) หรือ DJ Spyda Monkee (สไปด้ามังกี้) และมีเพลงประจำทีมดังนี้  Team DAJIMDAJAZZ SMTM Thailand (DAJIM x JAZZ SPKK) - DAJIM DAJAZZ , Team SUNNYCASH SMTM Thailand (SD THAITANIUM x BOTCASH) - WHO V R , Team DoubleP SMTM Thailand (POK MINDSET x MVL) - DOUBLE P  , Team BUDDHABLESS SMTM Thailand (BUDDHA BLESS) - FOLLOW ME
Season 1 (2018/ พ.ศ. 2561) > โปรดิวเซอร์

Team DAJIMDAJAZZ -  สุวิชชา สุภาวีระ (ตั้ม DAJIM) , ผดุง ทรงแสง (แจ๊ส SPKK)
Team SUNNYCASH - จำรัส ทัศนละวาด (เดย์ SD THAITAํY)  , สัณหภาส บุนนาค (เอ้ BOTCASH)
Team BUDDHABLESS - นที เอกวิจิตร (กุ๊ยอุ๋ย GUIOUI) ,  สุรนันต์ ชุ่มธาราธร (เก๋าโต้ง GAOTONG) ,  กิตติพงศ์ คำสาตร์ (โก๋เอ็ม GOH M)
Team DOUBLE P - บดินทร์ เจริญราษฎร์ (เป้ MVL) , ภัสสรกรณ์ จิราธิวัฒน์ (ป๊อก MINDSET)
รูปแบบรายงาน (กติกา) ประกอบไปด้วย 13 ตอน จำแนก ออกเป็นรอบดังนี้
Season 1 (2018/ พ.ศ. 2561) > รอบ Face to Face (EP.1- EP.2)

กติกา AUDITION รอบแรก ผู้เข้าแข่งขันจะแร็พ แบบไม่มีดนตรี (Accapella/ No beat) ต่อหน้าโปรดิวเซอร์ ถ้าใครได้สร้อยจะผ่านเข้ารอบต่อไป (120 คนเท่านั้น)
Season 1 (2018/ พ.ศ. 2561) > รอบ Ring of Fire (EP.3)

กติกา AUDITION รอบที่สอง ผู้เข้าแข่งขัน จะเป็นการแร็ปสด มี Beat(ดนตรีประกอบ) เป็นเวลา 60 วินาที พอสิ้นสุดแล้ว โปรดิวเซอร์แต่ละทีมจะมีสิทธิกด PASS หรือ FAIL , ตามกติกาจริงๆ คือแม้จะได้รับเพียง 1 PASS ก็มีสิทธิที่จะเข้ารอบ แต่เนื่องจาก ในกรณีมี คน PASS เข้ามาเยอะเกินกว่าที่กำหนดไว้คือจำนวน 40 คน ทางรายการจึงตัดสินใจใช้การเลือกจากจำนวน Pass ดัง ใครที่ได้ 4 Pass ถือว่าผ่านเข้ารอบเลย ในกรณียังไม่ครบ 40 คนก็จะตัดสินไปตามลำดับ 3 PASS , 2 PASS และ ก็ 1 PASS พอครบแล้วที่เหลือถึงว่าตกรอบ ในกรณี มีคนได้ จำนวน PASS เท่ากัน หลังจากการคัดเลือก ไม่ให้เกิน 40 คน จะเป็นการสุ่มเข้า
Season 1 (2018/ พ.ศ. 2561) > รอบ Battle (Ep.4 - EP.5)

กติกา AUDITION รอบที่สุดท้าย  ผู้เข้าแข่งขัน 40 คนที่ผ่านเข้ารอบมาจะถูกจับคู่ให้มา แร็พ BATTLE กัน แต่ละทีมจะต้องมาแข่งขันกัน 2 ยก พอเสร็จทีม PD จะทำการปรึกษาลงคะแนนกัน เพื่อเลือกแร็พเปอร์ ที่จะได้ไปต่อเพียง 1 คนเท่านั้น ต่อคู่ 
(20 คนที่จะผ่านเข้ารอบต่อไป) ซึ่งผู้ผ่านเข้ารอบจะได้รับหมวก
Season 1 (2018/ พ.ศ. 2561) > รอบ PD Show (EP.6)

กติกาในรอบนี้คือ โปรดิวเซอร์จะต้องมาทำโชว์แบบเต็มรูปแบบ เพื่อให้ผู้เข้าแข่งขัน 20 คนสุดท้าย เลือกว่าจะเข้าไปอยู่กับทีมไหน พอหลังจากจบโชว์จากโปรดิวเซอร์ทั้ง 4 ทีม จะเข้าไปอยู่ในห้อง ที่ไม่สามารถมองเห็นผู้เข้าแข่งขันได้ ซึ่งผู้เข้าแข่งขันจะต้องเลือกห้องทีมโปรดิวเซอร์ ที่ตนอยากไปต่อในฐานะลูกทีมที่ละคน ในกรณีที่ 1 ทีม มีสมาชิกเกิน 5 คน โปรดิวเซอร์จะต้องเลือกให้เหลือเพียง 5 คน และผู้ที่ไม่ถูกเลือกโดย โปรดิวเซอร์ก็จะต้องออกมาเลือกห้องใหม่ จนกว่า จะมีทีมละ 5 คน
Season 1 (2018/ พ.ศ. 2561) > รอบ Team Outing (EP.7)

กติกาในรอบนี้คือ โปรดิวเซอร์จะพาลูกทีมไปหาแรงบันดาลใจและ หาประสบการณ์จากโลกภายนอก ที่พร้อมเปิดทริปสร้างความสนิทสนม เพื่อร่วมมือกันแต่งทำนองไรห์มเพลงมาโชว์ความเหนือในรอบการแข่งขันครั้งต่อไป “TEAM SHOW” การโชว์ครั้งแรกในรูปแบบทีมของผู้เข้าแข่งขันทั้ง 20 คน ซึ่งจะมีเพียง 12 คนเท่านั้น ที่จะได้ไปต่อ
Season 1 (2018/ พ.ศ. 2561) > รอบ Team Show (EP.8)

กติกาในรอบนี้คือ สมาชิกทั้ง 5 คนจากแต่ละทีม จะต้องทำการโชว์ ภายใต้การทำเพลงของโปรดิวเซอร์เป็นครั้งแรก ด้วยความมุ่งมั่นและตั้งใจ เพื่อให้โชว์ออกมาดีที่สุด หากแต่รอบนี้แบ่งออกเป็น 2 รอบย่อยๆ
รอบ 1 มีโควต้าสำหรับผู้ที่จะได้ขึ้นโชว์บน STAGE มีได้เพียง 4 คนเท่านั้น โปรดิวเซอร์จากการที่พาลูกทีมไปหาแรงบันดาลใจและ หาประสบการณ์จากโลกภายนอกนั้น จะมาดูว่าใครเหมาะสมที่จะเป็น แร็พเปอร์มากที่สุด 4 คน หรือมีความพร้อมที่จะขึ้นเวทีมากที่สุด เพื่อที่จะรับไมค์ และขึ้นไปโชว์บนเวที
รอบ 2 ภายหลังจาการโชว์ของแต่ละทีม PD ประจำทีมจะเลือกผู้เข้าแข่งขันที่ทำโชว์ได้ดีที่สุด 3 คน เพื่อเข้ารอบต่อไป
Season 1 (2018/ พ.ศ. 2561) > รอบ Team Battle (EP.9)

กติกาในรอบนี้คือ จะเป็นการแข่งขันรูปแบบ DISS BATTLE ซึ่ง 4 ทีม PD จะทำการจับฉลากเพื่อประกบคู่การแข่งขันกัน แต่ละทีมจะต้องมาแข่งขันกัน 2 ยก โดยในรอบนี้ พอร้องจบ คณะกรรมการ 99 คนในสตูดีโอจะโยนผ้าสีทีมขึ้นมา ทีมที่มีผ้ามากกว่าจะชนะทันที่ ไม่มีเสมอ ส่วนทีมที่แพ้ PD จะต้องเลือกลูกทีมออกจากทีม 1 คน  (ในรอบนี้ผู้เข้าแข่งขันก็จะเหลือเพียง 10 คน)
Season 1 (2018/ พ.ศ. 2561) > รอบ Team Show Official Performance (EP.10)

กติกาในรอบนี้เป็น MISSION CONCERT ของ 4 ทีม โปรดิวเซอร์  แต่ละทีม PD จะต้องสร้างสรรค์เพลงเพื่อให้ลูกทีมออกมาทำโชว์ร่วมกับศีลปินรับเชิญ 4 Style ดนตรี ดังนี้ ศีลปินลูกทุ่ง , ศีลปินยุค 90 , ศีลปินเพื่อชีวิต และ ศีลปินร็อก ซึ่งแต่ละทีมได้ทำการจับฉลากเลือก Style เพลงที่ จะทำโชว์แล้วใน EP.9 คณะกรรมการ 100 คนในสตูดีโอ จะมีเงินเพื่อทำการโหวตรอบละ 10000 บาท ทีมไหนที่สร้างสรรค์ โชว์ มีมูลค่าสูงสุด 2 ทีมเท่านั้นจะไม่ต้องคัดลูกทีมออก ส่วนอันดับ 3 และ 4 จะต้องให้ลูกทีมออกจากทีม ทีมละ 1 คน (ซึ่งในรอบนี้ก็จะเหลือผู้เข้าแข่งขันเพียง 8 คน)
Season 1 (2018/ พ.ศ. 2561) > รอบ Team Show Official Performance #2 (EP.11)

กติกาในรอบนี้เป็นการที่ 4 ทีมต้องจับคู่กันเพื่อแข่งขันกัน ซึ่งในรอบนี้ PD จะร่วมทำโชว์ด้วย ซึ่งในรอบนี้จะใช่การตัดสินโดย กรรมการ 100 คนดูในสตูดีโอ ซึ่งจะมีคนละ 10000 บาท ทีมที่โชว์มีมูลค่าสูงกว่าจะเป็นผู้ชนะ ส่วนทีมที่แจะต้องคัดลูกทีมออกอีก 1 คน (ซึ่งในรอบนี้จะทำให้เหลือผู้เข้าแข่งขันเพียง 6 คน)
Season 1 (2018/ พ.ศ. 2561) > รอบ Semi Final (EP.12)

กติกาในรอบนี้จะมีโปรดิวเซอร์ที่จะต้องตกรอบ ในรอบนี้ PD จะจัดรูปแบบการโชว์ยังไงก็ได้ที่คิดว่าจะทำให้มันออกมาดีที่สุด เพื่อให้ทีมของตนอยู่ต่อ และให้สมาชิกทีมเข้าไปในรอบชิง ซึ่งมีโคว้าเพียง 3 คน เท่านั้น ซึ่งในรอบนี้ 6 คนจะถูกจับคู่กันโดยจะจับฉลากจับคู่ เพื่อ BATTLE โดยสมาชิกในทีมเดียวกันจะไม่ต้อง Battle กันเอง ซึ่งในรอบนี้จะใช่การตัดสินโดย กรรมการ 200 คนดูในสตูดีโอ ซึ่งจะมีคนละ 10000 บาท ผู้เข้าแข่งที่โชว์มีมูลค่าสูงกว่าจะเป็นผู้ชนะ
Season 1 (2018/ พ.ศ. 2561) > รอบ The Final (EP.13)

กติกาในรอบนี้ ผู้เข้าแข่งขันที่ชนะ จะได้รับเงินรางวัล 1,000,000 บาท และ สิทธิ์ขึ้นไปโชว์บนเวที Show Me The Money 777 ที่เกาหลีใต้ ซึ่งในรอบนี้ ผู้เข้าชิง ทั้ง 3 จะต้องมาทำโชว์ และ รอบนี้จะเป็นรอบพิเศษด้วยที่ PD ทีมที่ตกรอบจะมาทำโชว์พิเศษซึ่งในรอบนี้จะใช่การตัดสินโดย กรรมการ คนดูในสตูดีโอ ซึ่งจะเป็นการให้มูลค่าตามทีมตนศรัทา ผู้เข้าแข่งที่โชว์มีมูลค่าสูงสุดจะเป็นผู้ชนะ
Season 2 (2020/ พ.ศ. 2563)

เริ่มออกอากาศ ในวันอังคารที่ 23 มิถุนายน พ.ศ. 2563 เวลา 21:30 น. ทาง True4U ช่อง 24 และชมแบบ Uncensored ได้ทางแอป TrueID ถึง ปัจจุบัน 
มีเพลงประจำรายการตาม Concept ชื่อว่า [SMTMTH2] CHANGE - PRODUCER CYPHER   มี Music Director คือ เกริก ชาญกว้าง (นีโน่) หรือ  Prod. NINO
Season 2 (2020/ พ.ศ. 2563) > โปรดิวเซอร์

Team TRAP TRAP  - ทรงเกียรติ หยุยลือ (ฟิก FIIXD), พลสิทธิ์ ทวีรัตน์ (พีท YOUNGGU)
Team STILL FLY  - จำรัส ทัศนละวาด (เดย์ SD THAITAY) ,เฟเดริโก วาสซานโล (เฟรดดี้ FREDDY V)
Team PxP - อภิวัฒน์ ชินอักษร (ป๊อบ SIRPOPPA), วัชรินทร์ พึ่งสุข (ปอนด์ P-HOT)
Team Z2 - นรบดี ศรีเริงหล้า (เบน BEN BIZZY), ปฐมภพ พูลกลั่น (ท็อป LAZYLOXY)
Season 2 (2020/ พ.ศ. 2563) > รอบ FACE TO FACE (EP.1 - EP.2)

กติกา AUDITION รอบแรก ผู้เข้าแข่งขันจะแร็พ แบบไม่มีดนตรี (Accapella/ No beat) ต่อหน้าโปรดิวเซอร์ ถ้าใครได้สร้อยจะผ่านเข้ารอบต่อไป
Season 2 (2020/ พ.ศ. 2563) > รอบ Ring of Fire (EP.3-EP.5)

กติกา AUDITION รอบที่สอง ผู้เข้าแข่งขัน จะเป็นการแร็ปสด มี Beat(ดนตรีประกอบ) เป็นเวลา 60 วินาที พอสิ้นสุดแล้ว โปรดิวเซอร์แต่ละทีมจะมีสิทธิกด PASS หรือ FAIL , เพียง 1 PASS ก็มีสิทธิที่จะเข้ารอบ (มี 61 คนที่ผ่านเข้ารอบเท่านั้น)
Season 2 (2020/ พ.ศ. 2563) > รอบ Battle One on One (EP.6-EP.8)

กติกา AUDITION รอบที่สุดท้าย  ผู้เข้าแข่งขัน 61 คนที่ผ่านเข้ารอบมาจะถูกจับคู่ให้มา Rap BATTLE กัน กำหนดคู่แข่งขันโดยการจับฉลากของพิธีกรเลือกผู้เข้าแข่งขันมา 1 คนและให้คนนั้นเลือกคู่ Battle ของตัวเอง (ยกเว้นกลุ่ม Top 5 จากคะแนนโหวตของผู้เข้าแข่งขันทั้งหมด โดย 1 ใน Top 5 นั้นสามารถเลือก Rap Battle แบบ Threesome ได้) พอเสร็จทีม PD จะทำการปรึกษาลงคะแนนกัน เพื่อเลือกแร็พเปอร์ ที่จะได้ไปต่อเพียง 1 คนต่อคู่เท่านั้น
Season 2 (2020/ พ.ศ. 2563) > รอบ PD SHOW (EP.9)

กติกาในรอบนี้คือ โปรดิวเซอร์จะต้องมาทำโชว์แบบเต็มรูปแบบ เพื่อให้ผู้เข้าแข่งขัน ที่ผ่านจากรอบ Battle One on One เลือกว่าจะเข้าไปอยู่กับทีมไหน พอหลังจากจบโชว์จากโปรดิวเซอร์ทั้ง 4 ทีม จะต้องถูกผู้เข้าแข่งขันให้คะแนน โดยทีมที่มีคะแนนสูงที่สุดจะได้ลำดับการเลือกลูกทีมก่อน ซึ่งลูกทีมจะสามารถตอบรับหรือปฏิเสธก็ได้ จนกว่าจะครบทั้ง 4 ทีม ทีมละ 4 คน นอกจากนี้ ผู้เข้าแข่งขันที่ไม่มีทีมที่เหลือ 14 คน จะต้องตกรอบทันที
Season 2 (2020/ พ.ศ. 2563) > รอบ DISS BATTLE (EP.10-EP.11)

กติกาในรอบนี้คือ ผู้เข้าแข่งขันทุกคนจากทั้ง 4 ทีมจะต้องถูกจับคู่ให้มา Rap DISS BATTLE กัน กำหนดคู่แข่งขันโดยการจับฉลากของพิธีกรเลือกทีมมา 1 ทีมและให้ทีมนั้นเลือกทีมที่จะเป็นคู่ Diss Battle ของทีมตัวเอง และ 2 ทีมที่เหลือจะจับคู่ Diss Battle กันเองโดยอัตโนมัติ จากนั้นผู้เข้าแข่งขันของทีมที่พิธีกรจับฉลากได้จะเป็นฝ่ายเลือกผู้เข้าแข่งขันของทีมคู่แข่งมาเป็นคู่ Diss Battle ของตัวเอง เมื่อแข่งขันเสร็จ ผู้ชมทุกคนในสตูดีโอจะโยนผ้าสีทีมขึ้นมา ทีมที่มีผ้ามากกว่าจะเป็นผู้ชนะ ส่วนทีมที่แพ้ PD จะต้องเลือกลูกทีมออกจากทีม 1 คน
Season 2 (2020/ พ.ศ. 2563) > รอบ OFFICIAL PERFORMANCE 1 (EP.12-EP.13)

กติกาในรอบนี้เป็นการที่ 4 ทีมต้องจับคู่กันเพื่อแข่งขันกัน โดย PD แต่ละทีมจะเลือกว่าผู้เข้าแข่งขันแต่ละคนให้อยู่ในโชว์รอบไหนบ้าง โดยแบ่งออกเป็น 2 รอบ ได้แก่
รอบ MIC SELECTION : ในวันการแข่งขัน PD จะเป็นฝ่ายเลือกผู้เข้าแข่งขัน 1 คนจาก 2 คนที่เลือกมาให้แข่งกันรอบนี้ ขึ้นไปทำโชว์ร่วมกับ PD โดยที่ผู้เข้าแข่งขันที่ไม่ได้ถูกเลือกจะตกรอบทันที
รอบ MASTER SHOW : ผู้เข้าแข่งขันจะต้องมาทำโชว์โดยจะเป็นโชว์คู่หรือโชว์เดี่ยวตามจำนวนสมาชิกที่เหลือภายในทีม
การจับคู่ทีมแข่งขันกันจะมาจากผลการตัดสินในรอบที่แล้ว ทีมที่ชนะเจอที่ทีมที่ชนะเหมือนกัน ทีมที่แพ้ก็เจอที่ทีมที่แพ้เหมือนกัน ซึ่งในรอบนี้จะใช่การตัดสินโดย ผู้ชมในสตูดีโอ ซึ่งจะมีคนละ 10000 คะแนน ทีมที่โชว์ทั้งหมดมีคะแนนโหวตมากกว่าจะเป็นผู้ชนะ ส่วนทีมที่แพ้จะต้องคัดลูกทีมออกอีก 1 คน
Season 2 (2020/ พ.ศ. 2563) > รอบ OFFICIAL PERFORMANCE 2 (EP.14)

กติกาในรอบนี้เป็น MISSION CONCERT ของ 4 ทีม แต่ละทีม PD จะต้องสร้างสรรค์เพลงเพื่อให้ลูกทีมออกมาทำโชว์ร่วมกับศิลปินรับเชิญ โดยการจับคู่ทีมแข่งขันกันจะมาจากผลการตัดสินในรอบที่แล้ว ทีมที่ชนะเจอที่ทีมที่ชนะเหมือนกัน ทีมที่แพ้ก็เจอที่ทีมที่แพ้เหมือนกัน ในรอบนี้จะใช่การตัดสินโดย ผู้ชมในสตูดีโอ ซึ่งจะมีคนละ 10000 คะแนน ทีมที่โชว์ได้คะแนนโหวตมากกว่าจะเป็นผู้ชนะ ส่วนทีมที่แพ้จะต้องคัดลูกทีมออกอีก 1 คน
Season 2 (2020/ พ.ศ. 2563) > รอบ SEMI-FINAL (EP.15)

กติกาในรอบนี้จะมี PD ที่จะต้องตกรอบ ผู้เข้าแข่งขันจะต้องจับคู่แข่งทำโชว์เดี่ยวเต็มรูปแบบของตัวเอง โดยการจับคู่กันจะมาจากการจับฉลากของพิธีกร ซึ่งในรอบนี้จะใช่การตัดสินโดย ผู้ชมในสตูดีโอ ซึ่งจะมีคนละ 10000 คะแนน โชว์ของผู้ที่ได้คะแนนโหวตมากกว่าจะเป็นผู้ชนะ ส่วนคนที่แพ้จะตกรอบทันที
Season 2 (2020/ พ.ศ. 2563) > รอบ FINAL (EP.16)

การแข่งขันจะแบ่งออกเป็น 2 รอบโดยรอบแรกผู้เข้าแข่งขัน 3 คนสุดท้ายจะทำโชว์เดี่ยวคนละ 1 เพลง โดยโชว์ของผู้ที่ได้คะแนนโหวตน้อยที่สุดจะตกรอบทันที และในรอบที่ 2 ผู้เข้าแข่งขันทีเหลือทั้ง 2 คนจะได้โชว์อีก 1 เพลง และโชว์ของผู้ที่ได้คะแนนโหวตมากกว่าจะได้เป็นแชมป์รายกาาร Show Me The Money Thailand Season 2 และได้รับเงินรางวัลมูลค่า 1,000,000 บาท
โรงพยาบาลสมุทรสาคร

| โรงพยาบาลสมุทรสาคร   Samut Sakhon Hospital |
| --- | --- |
กระทรวงสาธารณสุข เขตสุขภาพที่ 5


ภูมิศาสตร์
ที่ตั้ง: 1500 ถนนเอกชัย ตำบลมหาชัย อำเภอเมืองสมุทรสาคร จังหวัดสมุทรสาคร 74000, ประเทศไทย
หน่วยงาน
ประเภท: ภูมิภาค
สังกัด: สำนักงานปลัดกระทรวงสาธารณสุข[ต้องการอ้างอิง]
บริการสุขภาพ
จำนวนเตียง: 602 เตียง
ประวัติ
เปิดให้บริการ: 9 ธันวาคม พ.ศ. 2502
ลิงก์
เว็บไซต์: smkh.moph.go.th
โรงพยาบาลสมุทรสาคร เป็นโรงพยาบาลรัฐหลักของจังหวัดสมุทรสาคร ประเทศไทย และจัดอยู่ภายใต้การดูแลโรงพยาบาลศูนย์ของกระทรวงสาธารณสุข[ต้องการอ้างอิง]
ประวัติ

โรงพยาบาลสมุทรสาครเป็นโรงพยาบาลประจำจังหวัดสุดท้ายที่สร้างในประเทศไทยในขณะนั้น โดยเริ่มก่อสร้างเมื่อวันที่ 14 ตุลาคม พ.ศ. 2501 ซึ่งริเริ่มโดยสันต์ เอกมหาชัย ผู้ว่าราชการจังหวัดสมุทรสาคร อาคารนี้สร้างแล้วเสร็จและเปิดดำเนินการเมื่อวันที่ 9 ธันวาคม พ.ศ. 2502 โดยกลายเป็นโรงพยาบาลประจำจังหวัดใน พ.ศ. 2560 และผ่านการรับรองคุณภาพโรงพยาบาล 4 ครั้ง
แหล่งข้อมูลอื่น

เว็บไซต์ทางการ
โรงพยาบาลสมุทรสาคร ที่เฟซบุ๊ก
13°33′07″N 100°16′45″E﻿ / ﻿13.551832°N 100.279069°E﻿ / 13.551832; 100.279069
อัลฟาโพลิส

| --- | --- |

ประเภท: บริษัทร่วมทุน (ญี่ปุ่น)
อุตสาหกรรม: การเผยแพร่
ก่อตั้ง: 25 สิงหาคม 2000; 24 ปีก่อน (2000-08-25)
สำนักงานใหญ่: ชิบูยา, ประเทศญี่ปุ่น
รายได้จากการดำเนินงาน: ¥2.20 พันล้านเยน
รายได้สุทธิ: ¥1.39 พันล้านเยน (2022)
เว็บไซต์: alphapolis.co.jp
AlphaPolis Co. Ltd.(ญี่ปุ่น: 株式会社アルファポリス; โรมาจิ: Kabushiki Gaisha Arufaporisu) เป็นบริษัทสำนักพิมพ์ที่ตั้งอยู่ในชิบูยากรุงโตเกียวประเทศญี่ปุ่น
อัลฟ่าโพลิส เป็นผู้ตีพิมพ์ไลต์โนเวลและมังงะ โดยเฉพาะสำหรับนักอ่านออนไลน์
ประวัติ

อัลฟ่าโพลิส เปิดตัวในฐานะผู้เผยแพร่เนื้อหาออนไลน์ในเดือนสิงหาคม ค.ศ. 2000
ในปี 2010 อัลฟ่าโพลิส ได้รับสิทธิ์ในการเผยแพร่เกท: หน่วยรบตะลุยโลกต่างมิติซึ่งเริ่มต้นจากนิยายบนเว็บเรื่อง Arcadia จากนั้นบริษัทจึงเริ่มเผยแพร่มังงะดัดแปลงในเดือนกรกฎาคม ค.ศ. 2011 หลายเล่ม (11, 12, 13, และ 14) อยู่ในการจัดอันดับ Oricon สำหรับยอดขายมังงะ 50 อันดับแรก
ในปี ค.ศ. 2013 อัลฟ่าโพลิส ได้รับลิขสิทธิ์ในการตีพิมพ์จันทรานำพาสู่ต่างโลกซึ่งเริ่มต้นจากเว็บโนเวล โชเซ็ตสึกะ นิ นาโร และย้ายไปที่เว็บไซต์สำนักพิมพ์ อัลฟ่าโพลิส ในปี 2016 ภายหลัง อัลฟ่าโพลิส ได้ลิขสิทธิ์ตีพิมพ์เป็นหนังสือตั้งแต่เดือนพฤษภาคม ค.ศ. 2013  นวนิยายชุดนี้ขายได้ 2 ล้านเล่ม อัลฟ่าโพลิส เริ่มตีพิมพ์มังงะที่ดัดแปลงในปี 2015 หนังสือเล่มนี้ได้รับ การ ดัดแปลงเป็นอนิเมะโดยเริ่มในเดือนกันยายน 2021
กิจกรรม VRMMO ของมนุษย์ลุงเป็นอีกซีรีส์หนึ่งที่เริ่มต้นจากเว็บโนเวลเรื่องโชเซ็ตสึกะ นิ นาโรและต่อมาได้กลายมาเป็นสิ่งพิมพ์ไลท์โนเวลของ อัลฟ่าโพลิส ในปี 2014 และมังงะที่ดัดแปลงในปี 2014 มังงะเรื่องนี้วางแผงหลายเล่ม (3, 5)  ในรายการขายดีของ Oricon อนิเมะดัดแปลงได้ประกาศในเดือนกุมภาพันธ์ 2023
อนิเมะ เทคโนรอยด์ ได้รับการดัดแปลงมังงะผ่าน อัลฟ่าโพลิส เริ่มในเดือนมกราคม ค.ศ. 2023
บริษัทจดทะเบียนในตลาดหลักทรัพย์โตเกียว และเปิดดำเนินการตั้งแต่เดือนตุลาคม ค.ศ. 2014
อัลฟ่าโพลิส เปิดตัวแอป Alpha Manga ในเดือนสิงหาคม ค.ศ. 2021 เพื่ออ่านมังงะ อัลฟ่าโพลิส บนโทรศัพท์ ไอโฟน และ แอนดรอยด์ ต่อมามีการเผยแพร่ชื่อ Alpha Manga หลายรายการผ่านทาง ครันซีโรล
รายการผลงาน > ไลต์โนเวล

เกท: หน่วยรบตะลุยโลกต่างมิติ (ตั้งแต่ปี  2010)
Re:Monster ราชันชาติอสูร (ตั้งแต่ปี  2012)
จันทรานำพาสู่ต่างโลก (ตั้งแต่ปี  2013)
พลิกตำนานวีรชน (2013)
เดอะนิวเกท (ตั้งแต่ปี  2013)
พงศาวดารความวุ่นวายเกิดใหม่ต่างโลก (ตั้งแต่ปี  2014)
กิจกรรม VRMMO ของมนุษย์ลุง (ตั้งแต่ปี  2014)
Kuro no Sōzō Shōkanshi (ตั้งแต่ปี  2015)
ลาก่อนชีวิตมังกร สวัสดีชีวิตมนุษย์ (2015)
บันทึกการเดินทางแสนเอื่อยในต่างโลก (เลี้ยงลูกพร้อมกับเป็นนักผจญภัย) (2016)
อิซุเระ ไซเกียว โนะ เร็งกินจุตสึชิ? (2017)
Re:Monster: Ankoku Tairiku-hen (2018)
รายการผลงาน > มังงะ

Gate - Thus the JSDF Fought There! (2011)
New Saga (2014)
Life Train (2014)
Re:Monster (2014)
A Playthrough of a Certain Dude's VRMMO Life (2014)
The New Gate (2014)
Tsukimichi: Moonlit Fantasy (2015)
Multi-Mind Mayhem: Isekai Tensei Soudouki (2015)
Goodbye, Dragon Life (2015)
Kuro no Sōzō Shōkanshi (2015)
Ordinary Soldier Dreams of the Past (2016)
Kuro no Sōzō Shōkanshi: Tenseisha no Hangyaku (2017)
A Journey Through Another World: Raising Kids While Adventuring (2018)
Moto Kōzō Kaiseki Kenkyūsha no Isekai Bōkentan (2018)
Possibly the Greatest Alchemist of All Time (2018)
การกระจัด (เวกเตอร์)

การกระจัด (สีเขียว) เทียบกับระยะทาง (สีม่วง) ของการเดินบนเส้นทาง
การกระจัด (Displacement) คือ การเปลี่ยนตำแหน่งของวัตถุ จัดเป็นปริมาณเวกเตอร์ชนิดหนึ่ง
ระยะทางที่สั้นที่สุดก็คือความยาวของเส้นตรงสมมติที่ลากจากจุดเริ่มต้นไปยังจุดสิ้นสุด ดังนั้นมันจึงอาจแตกต่างจากเส้นทางเดินปกติก็ได้ เวกเตอร์การกระจัด ก็คือความยาวและทิศทางของเส้นตรงสมมติดังกล่าว
เวกเตอร์ตำแหน่งเป็นตัวบ่งชี้ตำแหน่งของจุด P ในปริภูมิ ซึ่งเกี่ยวข้องกับการกระจัดจากจุดอ้างอิง O (โดยทั่วไปจะเป็นจุดกำเนิดของระบบพิกัด) เวกเตอร์ตำแหน่งแสดงให้เห็นว่า ถ้าเคลื่อนที่ไปในแนวเส้นตรงโดยเริ่มจากจุด O ด้วยระยะทางและทิศทางนั้น ก็จะพบกับจุด P ที่ปลายทาง
การกระจัดอาจถูกเรียกว่าเป็น เวกเตอร์ตำแหน่งสัมพัทธ์ กล่าวคือ เมื่อเวกเตอร์ตำแหน่งสิ้นสุด Rf สัมพันธ์กับเวกเตอร์ตำแหน่งเริ่มต้น Ri เวกเตอร์การกระจัดสามารถนิยามขึ้นได้จากผลต่างระหว่างเวกเตอร์สิ้นสุดกับเวกเตอร์เริ่มต้น ดังนี้ (สัญกรณ์ตัวหนาหมายถึงเวกเตอร์)
โมบิลสูท กันดั้ม 0080 : วอร์อินเดอะพอกเก็ต

| --- | --- |
โมบิลสูท กันดั้ม 0080 : วอร์อินเดอะพอกเก็ต
機動戦士ガンダム0080  ポケットの中の戦争
ชื่อภาษาอังกฤษ: Mobile Suit Gundam 0080  War in the Pocket
แนว: ดราม่า, หุ่นยนต์
อนิเมะ
กำกับโดย: ฟูมิฮิโกะ ทากายามะ
สตูดิโอ: ซันไรส์
โมบิลสูท กันดั้ม 0080 : วอร์อินเดอะพอกเก็ต (ญี่ปุ่น: 機動戦士ガンダム0080 ポケットの中の戦争; โรมาจิ: Kidō Senshi Gundamu 0080 (Gundam Double-O Eighty) Poketto no Naka no Sensō) เป็นการ์ตูนญี่ปุ่น 1 ในซีรีส์ กันดั้ม ออกแบบตัวละครโดย ฮารุฮิโกะ มิกิโมโตะ ออกแบบโมบิลสูทโดย คุนิโอะ โอคาวาระ และร่วมออกแบบโดย ยูทากะ อิซุบุจิ ผลงานเรื่องนี้มี ฟูมิฮิโกะ ทากายามะ เป็นผู้กำกับ นับเป็นผลงานเรื่องแรกในซีรีส์กันดั้มที่ โยชิยูกิ โทมิโนะ ไม่ได้เป็นผู้กำกับ และถูกสร้างออกมาในรูปแบบโอวีเอ ออกวางจำหน่ายในปี ค.ศ. 1989 มีความยาวทั้งสิ้น 6 ตอนจบ
ในประเทศไทย โมบิลสูท กันดั้ม 0080 : วอร์อินเดอะพอกเก็ต ได้รับลิขสิทธิ์จัดทำเป็นวีซีดีและดีวีดีโดย DEX
ตัวละคร > ฝ่ายพันธมิตร

คริสติน่า แมคเคนซี่ (คริส) (พากย์เสียงโดย เมงุมิ ฮายาชิบาระ)
สจ๊วร์ต (พากย์เสียงโดย เคน โกโต้)
ดิ๊ค ลัมน์บา (พากย์เสียงโดย ฮิโรชิ มาสุโอกะ)
ตัวละคร > ฝ่ายซีออน

เบอร์นาร์ด ไวส์แมน (เบอร์นี่) (พากย์เสียงโดย โคจิ สึจิทานิ)
ชไตเนอร์ ฮาร์ดี้ (พากย์เสียงโดย โยสุเกะ อากิโมโตะ)
กาเบรียล รามิเรซ การ์เซีย (พากย์เสียงโดย บิน ชิมาดะ)
มิฮาอิล คามินสกี้ (มีชา) (พากย์เสียงโดย ยูทากะ ชิมากะ)
แอนดี้ สตรอส (พากย์เสียงโดย มิตสึอากิ โฮชิโนะ)
คิลลิ่ง (พากย์เสียงโดย โคจิ โททานิ)
ฟอน เฮลซิ่ง (พากย์เสียงโดย มาซาโตะ ฮิราโนะ)
ลูเกนธ์ (พากย์เสียงโดย โนบุยูกิ ฟุรุตะ)
ตัวละคร > พลเรือน

อัลเฟรด อิซุรุฮะ (อัล) (พากย์เสียงโดย ไดสุเกะ นามิคาวะ)
อีมส์ อิซุรุฮะ (พากย์เสียงโดย จุน ฮาซุมิ)
มิจิโกะ อิซุรุฮะ (พากย์เสียงโดย ไอ โอริคาสะ)
เชย์ (พากย์เสียงโดย โทโมโกะ มารุโอะ)
เทลคอตต์ (พากย์เสียงโดย เคน ซูซูกิ)
โดโลเรส เฮย์ส (โดโรธี) (พากย์เสียงโดย โคนามิ โยชิดะ)
ชาร์ลี (พากย์เสียงโดย มิโนรุ อินาบะ)
รายชื่อตอน

อีกกี่ไมล์นะ กว่าจะถึงสนามรบ? / อีกกี่ไมล์นะ กว่าจะถึงสนามรบ?
ภาพสะท้อนในดวงตาสีน้ำตาล / Reflections in a Brown Eye
ที่สุดปลายสายรุ้งนั้นมี...? / And at the End of the Rainbow?
ข้ามแม่น้ำและผ่านป่า / Over the River and Through the Woods
พูดสิว่าโกหก เบอร์นี่ / Say it Ain't So, Bernie!
วอร์ อิน เดอะ พ็อกเก็ต / War in the Pocket
เพลงประกอบ

เพลง Opening "Itsuka Sora ni Todoite" (いつか空に届いて)
เพลง Ending "Tooi no Kioku" (遠い記憶)